stališčem Sveta o sprejetju uredbe Evropskega parlamenta in Sveta o označevanju pnevmatik glede na izkoristek goriva in druge bistvene parametre ter razveljavitvi Uredbe (ES) št. 1222/2009

·izboljšuje vidnost oznake pnevmatike (oznaka, ki jo je treba prikazati v vseh primerih prodaje in oglaševanja, kot sta spletna prodaja in prodaja na daljavo itd.) ter ozaveščanje;

Namen revizije uredbe o označevanju pnevmatik je okrepiti zahteve glede informacij o izkoristku goriva, hrupu in varnostnih vidikih pnevmatik ter jih uporabljati za vse pnevmatike, ne glede na to, ali gre za avtomobile, kombinirana vozila ali težka vozila. Nova pravila o označevanju pnevmatik bodo končnim uporabnikom omogočila, da izberejo najboljšo možnost z vidika izkoristka goriva in varnosti ter da finančno prihranijo.

Komisija je 17. maja 2018 sprejela predlog uredbe Evropskega parlamenta in Sveta o označevanju pnevmatik glede na izkoristek goriva in druge bistvene parametre ter razveljavitvi Uredbe (ES) št. 1222/2009.

stališčem Sveta o sprejetju uredbe Evropskega parlamenta in Sveta o označevanju pnevmatik glede na izkoristek goriva in druge bistvene parametre ter razveljavitvi Uredbe (ES) št. 1222/2009

3.Pripombe k stališču Sveta

Stališče Sveta odraža politični dogovor, dosežen 13. novembra 2019 med Evropskim parlamentom in Svetom v neuradnem trialogu.

Komisija izraža zadovoljstvo z dogovorom Sveta o uporabi delegiranih aktov namesto izvedbenih, da se obnovljene pnevmatike vključijo na področje uporabe uredbe, ko bo na voljo primerna preskusna metoda.

Komisija je prav tako zadovoljna z dejstvom, da se je Svet strinjal z vključitvijo informacij o kilometrini in obrabi v uredbo z delegiranimi akti namesto po rednem zakonodajnem postopku, ko bo na voljo primerna preskusna metoda. Komisija je zavezana tesnemu sodelovanju z industrijo, regulativnimi organizacijami ali organizacijami za standardizacijo in drugimi deležniki pri razvoju primernih preskusnih in merilnih metod. Komisija obžaluje, da je Svet menil, da je treba pooblastilo pogojevati s temeljito oceno učinka in ustreznim posvetovanjem, ki sta v skladu s postopkom Komisije za boljše pravno urejanje v vsakem primeru potrebna koraka.

V zvezi s prevrednotenjem razredov uspešnosti na oznaki Komisija obžaluje, da se je Svet odločil, da ne bo prevrednotil zdajšnjih razponov razredov. Komisija namreč meni, da je s tem zamujena priložnost za spodbujanje inovacij in zagotavljanje točnejših informacij za potrošnike. Komisija tudi obžaluje, da je Svet ni pooblastil za posodabljanje in prevrednotenje razredov z delegiranimi akti.

Čeprav je Komisija zadovoljna z dejstvom, da se je Svet strinjal s „čiščenjem“ razredov glede oprijema na mokri podlagi in kotalnega upora, tj. s črtanjem razredov, ki so ostali prazni z uporabo Uredbe (EU) 2019/2144 o splošni varnosti, meni, da bi bilo bolj logično, da bi se na enak način „počistili“ tudi razredi hrupa.

Komisija izraža zadovoljstvo s predlogom o oceni uredbe do 1. junija 2025 in meni, da je pristop Sveta, da bi se morala uredba začeti uporabljati 1. maja 2021, sprejemljiv.

Komisija se strinja s stališčem Sveta, da mora biti celotna oznaka prikazana v vizualnih oglasih in da bi bilo mogoče oznako prikazati z gnezdnim prikazom za spletne oglase in prodajo, obžaluje pa, da Svet ni želel podrobno navesti, kako naj bi gospodarski subjekti to izvedli.

V zvezi s pravico organov za nadzor trga, da od dobavitelja zahtevajo povračilo stroškov, Komisija izraža zadovoljstvo s predlogom, da se besedilo uskladi z Uredbo 2019/1020 o nadzoru trga in skladnosti proizvodov, s čimer se bo zagotovila skladnost zakonodaje.

Komisija je tudi zadovoljna s predlogom, da se zasnova oznake pnevmatike uskladi z nedavno objavljenimi energijskimi nalepkami, katerih raven prepoznavnosti pri potrošnikih je visoka. Pozitivno je sprejeto tudi stališče Sveta, da se k oznaki dodajo piktogrami, s čimer se navede, ali je pnevmatika „pnevmatika za težke snežne razmere“, „pnevmatika za led“ ali oboje, kar je bilo del predloga Komisije.

4.Zaključek

Komisija podpira rezultate medinstitucionalnih pogajanj, čeprav obžaluje nekatere vidike političnega dogovora Sveta v prvi obravnavi (tj. pogoje, ki veljajo za pooblastilo za vključitev obrabe in kilometrine, ter pomanjkanje pooblastil za prevrednotenje razredov oznak).